Source: https://noradamian.wordpress.com/2012/07/05/dosarul-cu-coperti-rosii/
Timestamp: 2017-12-13 10:53:55+00:00

Document:
Dosarul cu coperţi roşii | Gradina de hartie
Dosarul cu coperţi roşii
5 Iulie 2012 at 19:03 noradamian	68 comentarii
Cum rechizitoriul în şapte puncte şi multe pagini migălite cu zel de juriştii uslaşi pare a fi o spovedanie colectivă a abuzurilor acuzatorilor înşişi, preşedintele ar fi îndreptăţit să le opună rezistenţă, adică să nu se lase suspendat! În acest caz, o executare în forţă a „sentinţei” asimilabile unei intervenţii „pentru schimbarea prin actiuni ilegale si prin violenta a ordinii constitutionale (…))” ar însemna conf. art. 166 indice 1, a acţiona „împotriva ordinii constitutionale” ceva pasibil de pedeapsă cu „închisoare de la 5 la 15 ani si interzicerea unor drepturi.” Dacă ne amintim, preşedintele spunea cu un doi, trei, ani în urmă că o nouă tentativă de suspendare nu-l va mai găsi nepregătit ca în 2007. Totuşi, după cinci ani, puciştii, aceiaşi, şi sub acelaşi steag grivco, au declanşat nu doar simulacrul previzibil pentru debarcarea forţată a preşedintelui, ci o abominabilă insurecţie antistatală.
Ceea ce se derulează sub ochii întregii lumi nu mai poate fi falsificat din vorbe. Un lucru e sigur: preşedintele nu-şi va trage un glonţ în fular şi, chiar dacă se va lăsa suspendat nu va abandona apărarea instituţiilor, abia intrate pe făgaşul funcţionării independente, în derivă. Nu-i exclus ca preşedintele să-şi dea mâine demisia. Oricum, nu cred că diabolicul plan uselist va duce în cele din urmă unde vor autorii. Un mandat prezidenţial întrerupt, la urma urmei, poate fi văzut şi ca o oportunitate pentru revenirea lui în politică, în forţă. Ruptă în public, de ponta, în 6 aprilie, reînmânată în dosarul cu coperți roşii de către şeful statului în 3 iulie, ignorată din nou, scrisoarea, o piesă într-un dosar greu, un dosar de rezolvat în justiţie.
Entry filed under: 7301634. Tags: bloc uselist, justitie, lucrătură, somaţie.
Împotriva unui parlament legitimat de „Grivco”	Usele îşi salvează infractorii cu preţul sacrificării ţării
1. Bască ilie | 5 Iulie 2012 la 19:18
Dacă-i postare nouă, mai nou, vin și eu din nou:
De la Doc un articol pe bubă: mâine-poimâne ne vom trezi ca noi cu revizuirea Constituției prin OUG.
(la fel ca afectarea regimului instituţiilor fundamentale ale statului, prin încălcarea aceluiași alin. 6 de la art. 115 din Constituție în cazul OUG anti-legea CCR sau cu noul avocat al popoului Dormeanu)
http://www.contributors.ro/reactie-rapida/legea-constitu%C8%9Bionala-%C8%99i-faradelegea-neconstitu%C8%9Bionala/
2. noradamian | 5 Iulie 2012 la 19:31
Salut si aici! Da, Bsk, Doc e riguros, comentariile sunt pertinente, vorba Laurei Stefan ar fi meritat si ele like-uri.
Alarma s-a dat în toată Europa, reacţiile contra impostorilor sunt unanime, mă gândesc că instituţiile puse-n paranteză, în primul rând, CC, dar si CSM-ul, dar si presedintele, nu se resemnează în faţa acestui infam atac antistatal,vor contraataca constituţional în spiritul legilor europene si în conformitate cu JAI.
3. Bască ilie | 5 Iulie 2012 la 19:32
„Facem ce ne convine și, dacă nu vă convine, vă convingem de prostia nelimitată a organului suprem… prin lăudarea și dovedirea puterii țepelor noastre nelimitate.”
4. noradamian | 5 Iulie 2012 la 19:35
Bsk, ce s-ar întâmpla dacă mâine, Băsescu în loc să se lase suspendat, îşi va da demisia?
5. Bască ilie | 5 Iulie 2012 la 19:40
Odată ce sondajele (nu mai zic de mobilizarea uselistă pe pre-fraudarea rezultatului referendumului) indică demiterea, nu va aștepta referendumul și chiar cred că va demisiona, dar asta nu schimbă cu nimic rezultatul nostru dezastruos.
6. noradamian | 5 Iulie 2012 la 19:49
Bsk, da, e de asteptat asta. Auzim din toate părţile că e GRAV. Evident e grav si gravitatea creste de la o oră la alta. Mai lipseşte doar violenţa! Dar nu pot crede că situaţia nu are nici o rezolvare.
7. Bască ilie | 5 Iulie 2012 la 19:50
S-ar organiza alegeri prezidențiale anticipate tot pe la sfârșitul lunii noiembrie, în ambele variante: demisie sau demitere; dacă sondajele arată un echilibru între DA și NU la referendum, merită să încerce să convingă electoratul să voteze majoritar NU. Deja răul se va fi produs pe durata suspendării cu Crinăucul interimar, iar în următoarele 3 Parchetul General și penitenciarul Rahova își vor schimba locatarii.
8. noradamian | 5 Iulie 2012 la 19:58
Deci puciul oricum, va reusi? Vom asista la dispariţia totală a justiţiei?
9. Bască ilie | 5 Iulie 2012 la 19:59
Ponta ar putea să demisioneze și s-ar mai trânti două încercări de învestire a unui nou guvern, pentru alegeri parlamentare simultane cu prezidențiale. Mai rămâne pericolul de schimbare a legii electorale, eventual tot prin OUG, însă înainte ca guvernul să-și piardă dreptul de legiferare din cauza demisiei lui Ponta sau prin lege forțată de parlament înainte de alegeri (cu un CCR cumințit).
10. Bască ilie | 5 Iulie 2012 la 20:08
Dacă alegerile parlamentare ar rămâne separate, pentru noiembrie-decembrie, Ponta ar avea avantajul să emită o OUG de pomină electorală înainte de alegeri și să nu mai rămână timp de desființare a ordonanței, însă procentul useleului riscă să scadă proporțional cu întârzierea alegerilor.
11. Bască ilie | 5 Iulie 2012 la 20:17
Eu mai sper să nu reușească prin implicarea CCR, totuși întârzierea motivării deciziei pe VU mă pune pe gânduri: se poate să aibă semnificația ca judecătorii CCR să evite tensionarea atmosferei și înveninarea uslașilor (odată cu motivarea imposibilității de a se schimba legea electorală cu un an înainte de alegeri), dar poate fi și un semn rău dacă se vor conforma cu eliberarea avizului mâine.
12. noradamian | 5 Iulie 2012 la 20:17
Deci suntem pe muche de cuţit 🙄
13. noradamian | 5 Iulie 2012 la 20:27
Au preluat si Institutul Naţional de Statistică, asta înseamnă că rezultatul referendumului e previzibil. Un motiv ca presedintele să-şi dea demisia înaintea suspendării?! 🙄
14. Bască ilie | 5 Iulie 2012 la 20:31
Se mai pot produce modificări din mers ale motivării deciziei pe VU (cu batista pe țambal) , iar graba eliberării unui aviz- de parcă judecătorii CCR ar fi condamnați la locul de muncă- ar însemna cedare. Fără aviz mâine, Băsescu ar obține o șansă de salvare în plus: CCR poate să fructifice greșeala parlamentului de a vota înainte să-i parvină avizul, mai ales dacă ar câștiga timp pentru a se rezolva ceva cu OUG, (prin nerecunoasterea interimatului și să poată sancționa hotărârea de sancționare, inclusiv pe calea soluționării conflictului sesizat de președinte).
Dacă CCR cedează mâine ca proasta-n târg, se reduc drastic șansele de salvare a președintelui.
15. Bască ilie | 5 Iulie 2012 la 20:32
să poată sancționa hotărârea de SUSPENDARE
16. Bască ilie | 5 Iulie 2012 la 20:39
Mai există o șansă- infimă- să nu se întrunească mâine majoritatea pentru suspendare, mai ales dacă CCR ar da aviz negativ și… nu ar mai încuraja parlamentul ca în 2007 să încalce art. 95, adică ar avertiza printre rânduri că nu va tolera votul pentru suspendare.
17. noradamian | 5 Iulie 2012 la 20:42
‎”La revedere, d-le ponta! Socialistii franco-germani va solicita sa respectati statul de drept. Veti mai fi Premier maxim o luna.
Nimeni din lumea buna nu tolereaza (la nivel de principii) abordarile d-voastra. Ambasadorul SUA v-a dat cu „capul de pereti in limbaj diplomatic aseara’ si nu stiu daca ati inteles mare lucru.
Mesajul v-a fost transmis – de astazi se trece la fapte. Nu se incurca nimeni de dvs. cand au stabilit o componenta a scutului la Dveselu.
Daca se suspenda drepturile romanilor la nivel de UE sunteti pregatiti sa vi se taie finantarile UE si sa-i primiti inapoi pe romanii ce muncesc in Spania, Italia? Deja mergeti spre anarhie” (HotNews anonim)
18. noradamian | 5 Iulie 2012 la 20:44
18 milioane de euro a costat acţiunea „suspendarea presedintelui”, referendumul de demitere din 2007. I-am plătit noi toţi.
19. noradamian | 5 Iulie 2012 la 20:47
democraţie uselistă: crin antonescu cu vreo 9 mii de voturi, ajuns senator, sef de senat, si acum, candidat la Cotroceni îl suspendă pe Traian Băsescu ales cu peste 5 milioane de voturi
20. Bască ilie | 5 Iulie 2012 la 20:48
Da, și ce aere de reprezentant al poporului are Crinăucul!
21. noradamian | 5 Iulie 2012 la 20:52
Bsk, l-ai observat în timp ce era la prezidiu? Făcea niste feţe de om nebun 🙄
22. Bască ilie | 5 Iulie 2012 la 21:06
Mai avem un aspect destul de interesant într-un alt dosar cu coperte roșii: de la Curtea de Apel- secția contencios administrativ și fiscal- unde marele președinte de curte, Dan Lupașcu, are de soluționat acțiunea PDL-ului introdusă azi.
Suspendarea de la aplicare a OUG anti-CCR nu se înscrie în practica judiciară, adică nu se suspendă ordonanța (așa cum ar vrea PDL) fiindcă se consideră act normativ de interes general care nu se limitează la interesul particular al reclamantului , dar se suspendă la cererea reclamantului hotărârile de guvern sau actele administrative care derivă din aplicarea OUG. Totuși, de data asta, OUG anti-CCR nu are caracter general ci privește strict relația parlament-CCR în privința hotărârilor adoptate de parlament; cu bunăvoință forțată sau ca răspuns pe principiul cui abuziv pe cui abuziv se scoate, CAB ar acea calea de a rezolva problema prin suspendarea OUG de la aplicare până la soluționarea fondului cauzei… după tranșarea constituționalității la CCR.
Cu OUG suspendată, CCR poate să constate și neconstituționalitatea hotărârii de suspendare. Puterea judecătorească are o armă neconvențională de distrugere în masa de ueleiști ticăloși. Cu Lupașcu la șefia CAB, însă, mi-e imposibil să fiu optimist.
23. Cetatean | 5 Iulie 2012 la 21:14
Nu mai e Lupascu sef la CAB, tocmai a plecat, acuma e Lia Savonea.
24. Bască ilie | 5 Iulie 2012 la 21:16
Da, cu ochii de pește peste cap, Crinăucul plin de sine, plus mersul ca titirezul prin sală, cu o mâna în buzunar ( tic narcisist).
25. Bască ilie | 5 Iulie 2012 la 21:18
Cetățean, salve!
Nu știam c-ar fi plecat Lupașcu, dar nu văd diferența. 🙂
Funcția se transmite prin succesiune.
26. Bască ilie | 5 Iulie 2012 la 21:28
În evidenta CSM a funcțiilor de conducere la CAB- din 1 iulie 2012- apare. tot Dan Lupașcu președinte.
Lia Savonea, vice, a fost tot timpul de-a dreapta lui.
http://www.csm1909.ro/csm/index.php?cmd=080102
27. Bască ilie | 5 Iulie 2012 la 21:36
Știam că Lupașcu efectuase puțini ani din mandatul de 5 ani început prin 2003-2004 fiindcă a fost suspendat multă vreme când era membru CSM și de asta n-am verificat. Acum văd că mai are vreo doi ani din acel mandat.
28. Cetatean | 5 Iulie 2012 la 21:45
Mister B, e plecat si bun plecat 🙂
http://www.luju.ro/opinii/interviu/dupa-18-ani-de-sefie-presedintele-curtii-de-apel-bucuresti-se-intoarce-judecator-de-scaun-dar-nu-se-preda-judecatorul-dan-lupascu-despre-viitorul-sau-sarpele-iese-la-atac-doar-daca-prada-merita
Pe de alta parte, eu nu imi fac mari sperante cu contestarea in Justitie a OUG-ului. Daca CCR nu se misca (si nu da semne ca ar face-o), Justitia nu il va ajuta pe Basescu.
29. Bască ilie | 5 Iulie 2012 la 21:46
Papahagi la B1:
Nu subestimați forța rataților, impostorilor, nebunilor!
Așa cred și eu, aici e adevărul despre forța useliștilor.
30. Bască ilie | 5 Iulie 2012 la 21:52
Cetățean, nu umbla cu cioara vopsită!
Cu data de 2 iulie, scrie în acel artcol că va preda ștafeta de șef, dar va rămâne judecător la CAB și nu a plecat nicăieri.
Cu optimismul meu la CAB nici nu susțin contrariul tocmai fiindcă Lupașcu și pupila lui se află acum de strajă la curte.
31. Bască ilie | 5 Iulie 2012 la 22:03
L-am auzit abia acum pe Turcescu despre un număr de plîngeri penale împotriva lui Ponta și Marga, dar și de existența unui dosar la ICCJ , i-a spus și numărul. Stii ceva de acel dosar? Nu cumva se confirmă ce ziceam dimineață de urmărirea penală a lui Marga?
32. Cetatean | 5 Iulie 2012 la 22:06
Mister B., eu ma refeream ca pleaca de la sefia CAB. Iar cu pulila lui… ce sa zic.
Mister B. despre dosar 🙂
http://www.hotnews.ro/stiri-esential-12713765-parchetul-general-cerut-mae-copiile-corespondentei-referitoare-componenta-delegatiei-bruxelles.htm
33. Bască ilie | 5 Iulie 2012 la 22:10
„Mister B, e plecat si bun plecat 🙂 ”
Crede-mă, pot distinge între o cioară și vrăbiuță! 🙂
Mulțumesc de link. Îl voi citi acum.
34. noradamian | 5 Iulie 2012 la 22:18
Bsk, stiu că sunt câteva zeci de plângeri penale la adresa respectivilor, dar astea nu pot fi puse pe seama lui Băsescu decât de ponta! Dacă e nevoie de aprobarea presedintelui pentru a-si urma cursul, asta e altceva, nu?
35. Bască ilie | 5 Iulie 2012 la 22:20
Parchetul General a cerut acte de la Marga, nu ICCJ, deci dosarul 627/P/2012 îl vizează pe Marga, și urmează să dispună dacă va începe sau nu urmărirea penală.
36. Cetatean | 5 Iulie 2012 la 22:22
Mister B, fie! Uliu! 🙂
37. Bască ilie | 5 Iulie 2012 la 22:23
Pentru Marga e nevoie de încuviințarea președintelui, pentru Ponta de cea a camerei deputaților. Ori a cerut deja pentru Marga, ori va cere dacă președintele scapă de suspendare sau demitere,
38. Bască ilie | 5 Iulie 2012 la 22:25
Deocamdată, cu tesla-n mână, noi strigăm: uliu, uliu! 🙂
39. Bască ilie | 5 Iulie 2012 la 22:29
Unii mai au și îndrăzneala să strige că le este dor de Emil Boc.
40. Bască ilie | 5 Iulie 2012 la 22:34
M Neamțu, pe B1:
Ni s-a spus că nu avem nicio șansă dacă nu ne unim. Nimeni nu vine (sau venea) spre mine cu o agendă.
41. Bască ilie | 5 Iulie 2012 la 22:40
Dacă mai continuăm strategia dezbinării, mai bine cumpărăm tesle de rezervă.
42. Bască ilie | 5 Iulie 2012 la 22:46
Dacă vom continua să visăm pâlcuri de câștigători împotriva USL, mai bine punem mână de la mână și ne construim o fabrică de tesle, ca să nu rămânem nedotați.
43. Bască ilie | 5 Iulie 2012 la 23:11
Am vrut să zic că cererea de tesle va fi mai mare ca oferta, or omul prevăzător își face iarna carul cu boi și vara tesle.
44. noradamian | 5 Iulie 2012 la 23:12
Astăzi, în Piața Revoluției din București au fost alături și solidari, pentru prima dată, Blaga, MRU, Macovei, Preda, Neamțu, Pavelescu.
Ceva care acum o săptămână , două, putea fi privit cu scepticism, (inclusiv de subsemnata) dar în situaţia dată,o atitudine semnificativă si cât se poate de utilă în situaţia actuală de război cu useleul.
45. Bască ilie | 5 Iulie 2012 la 23:16
Numai asta e cartea posibil câștigătoare, chiar dacă nu geme de certitudine.
46. Bască ilie | 5 Iulie 2012 la 23:25
Știu foarte bine cum se fură în alegeri, iar cine spune că asta-i o placă inoportună ori nu știe pe ce lume se află, ori apără cu premeditare tâlhăria la urne. Cu pornirea uselistă a descreieraților, rezultatul referendumului de demitere devine o certitudine.
47. noradamian | 5 Iulie 2012 la 23:26
Bsk. asa cred si eu, dar am impresia că destui blogheri, desi anti-usele, nu renunţă la idiosincraziile lor din vreme de „pace”, păguboase rău, acum
48. Bască ilie | 5 Iulie 2012 la 23:32
De asta bat șaua să priceapă teslele. 🙂
49. noradamian | 5 Iulie 2012 la 23:34
Mă-ntreb dacă, în varianta aproape sigură că va fi suspendat, TB va accepta să se mai cheltuie niste zeci de milioane de euro pentru referendum. Ar fi avut un sens doar folosit ca ocazie si pentru a chestiona boborul dacă a rămas consecvent în privinţa parlamentului unicameral cu 300 de alesi.
Poate, însă, că si Radu F Alexandru are dreptate când spune că un ref câstigat de TB înseamnă triumful dreptei în toamnă. Altfel spus, TB din nou pe post de locomotivă… :roll:.
50. noradamian | 5 Iulie 2012 la 23:37
51. Bască ilie | 5 Iulie 2012 la 23:38
În afară de cuvântul dat sau jurământ, admit orice schimbare a gândurilor prin adaptare la luciditate.
52. Bască ilie | 5 Iulie 2012 la 23:43
Nora 49
Ar fi posibilă concluzia asta cu locomotiva, dar numai cu o singură condiție: înaintea zilei de vot la referendum, useliștii să fie depășiți considerabil de numărul de NU-uri, or timpul scurt lucrează în defavoarea acestei reușite.
Somn ușor și nu uitați să visați imponderabilitatea fără suspendare! 🙂
53. noradamian | 5 Iulie 2012 la 23:44
Si eu zic la fel. În situaţii grave, de cumpănă, orgoliile, vanităţile pot fi fatale. Măcar în faţa pericolului e nevoie de puterea de a renunţa la niste semeţii imature şi păguboase.
54. noradamian | 5 Iulie 2012 la 23:44
Somn usor, Bsk 🙂
55. Bască ilie | 6 Iulie 2012 la 00:00
Fii sigură că mobilizările astea oscilante, contradictorii, haotice, cu ținte aparente și instabile, au la bază câte un calcul egoist, meschin!
56. Bască ilie | 6 Iulie 2012 la 00:10
Încă o dată, somn liniștit, oriunde dormiți cu ochii închiși sau deschiși! 🙂
57. Creanga | 6 Iulie 2012 la 06:11
Noapte buna! urmeaza alta zi nebuna. A suspenda ori nu a suspenda, asta-i intrebarea…
58. Bască ilie | 6 Iulie 2012 la 07:32
Câtva gânduri nu-mi dau pace:
1. Consider bătaie de joc ca niște nebuni din parlament să impună CCR termenul de soluționare a avizului în asemenea limite absurde și inadmisibil ca judecătorii CCR să se conformeze spășiți, disciplinați, ca niște executanți lipsiți de personalitate și demnitate. Au bătut parlamentarii de Bălăceanca în masa CCR și de-acuma i-a dat gata, li se fac jocurile datorită unor amenințări?
2. Precedentul este periculos și pentru viitorul președinte. Imaginați-vă c-ar putea fi MRU, iar useliștii obțin un rezultat devastator la parlamentare tocmai datorită aranjamentelor în forță din această perioadă! Îl vor executa în același mod, suspendat la minut! Într-o lună de suspendare, un președinte interimar din tabăra nebunilor poate dispune trăsnăi decisive pentru viitor, chiar dacă suspendatul nu este demis la referendum (nici acolo nu se știe cum se schimbă rezultatul unor prezidențiale, din mers).
3. CCR amenințat, urmărit pentru a fi modelat la intimidare din cauza independenței reale sau a convingerilor proprii nu se referă la toți cei 9 judecători. Unii din ei n-au grețuri; sunt dedicați de-o viață aceluiași crez pupat în dosarul cu coperte roșii.
59. Bască ilie | 6 Iulie 2012 la 07:45
Când mă gândesc cât de îngrijorați suntem la grămadă de situația presantă a judecătorilor Ioan Predescu, Acsinte Gaspar, Aspazia Cojocaru și Tudorel Toader, îmi vine să urlu.
60. Bască ilie | 6 Iulie 2012 la 07:52
E suficient să fie suspendat Traian Băsescu prin aceste practici securiste mizerabile pentru ca totul să se năruiască peste noi și vom fi mai neputincioși decât acum multă vreme, cam cel puțin un deceniu-două.
61. Bască ilie | 6 Iulie 2012 la 08:08
Vom recupera o parte din țara asta nenorocită doar când actualii parlamentari demni de Bălăceanca- așa cum menționează Nora în postare – vor fi trași la răspundere penală pentru infracțiunile prevăzute de Codul penal: propaganda în favoarea statului totalitar, acţiuni împotriva ordinii constituţionale sau complot. Avem șanse de condamnați pe viață, dar asta nu înseamnă să renunțăm.
62. Bască ilie | 6 Iulie 2012 la 08:16
Cei care tolerează astfel de fapte îmi produc o scârbă iremediabilă și le doresc să simtă la fel când își vor culege roadele inspirației.
63. Bască ilie | 6 Iulie 2012 la 08:29
Niște idioți cred că prin demisie Traian Băsescu ar mai putea candida o dată pentru al treilea mandat: ar însemna că un președinte poate să demisioneze după fiecare mandat cu o lună înainte de expirare și să candideze la infinit; colac peste pupăză pentru creduli, nelegiuitorii neamului au și posiblitatea să trântească o lege lămuritoare, așa cum avea Tăriceanu în cap după demisia în 5 minute de la suspendarea din 2007, chiar înainte ca Traian Băsescu să consume și al doilea mandat.
TB are două mandate consumate, cu demisie sau fără. Punct.
64. noradamian | 6 Iulie 2012 la 10:27
Ziua bună! Bsk, usele e aproape de o victorie distructivă pentru ţară, rusinoasă pentru noi toţi. Sigur că sunt deranjaţi de contraofensiva internă si externă, dar contează în continuare pe retragere, pe frică, pe resemnare. Solidarizarea cu cei care opun rezistenţă, acum, e singurul mod de a le ţine frâu.
65. noradamian | 6 Iulie 2012 la 10:27
66. diablero | 6 Iulie 2012 la 13:34
Salutare „tutulor”!
41, bine zis!
67. diablero | 6 Iulie 2012 la 13:36
47 si 48, corecta treaba cu ideosincraziile, dar mai ales cea cu teslele.
68. diablero | 6 Iulie 2012 la 13:42
63, adica sa fie doar o „momeala”? Dar daca totusi e adevarat, povestea asta poate sa o faca Crizelu’, sa doarma la nesfarsit la Cotroceni.

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CSM 
 CSM 
 CCR 
 ICCJ 
 CCR 
 CCR 
 CCR 
 CCR